
Ministru kabineta rīkojums Nr. 746
Rīgā 2025. gada 27. novembrī (prot. Nr. 48 8. §)
Par valsts nekustamā īpašuma Ģimnāzijas ielā 12, Daugavpilī, 4/5 domājamo daļu nodošanu Daugavpils valstspilsētas pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Finanšu ministrijai nodot bez atlīdzības Daugavpils valstspilsētas pašvaldības īpašumā 4/5 domājamās daļas no valsts nekustamā īpašuma (nekustamā īpašuma kadastra Nr. 0500 001 6802) – zemes vienības (zemes vienības kadastra apzīmējums 0500 001 6802) 0,273 ha platībā un četrām būvēm (būvju kadastra apzīmējumi 0500 001 6802 001, 0500 001 6802 003, 0500 001 6802 004 un 0500 001 6802 009) – Ģimnāzijas ielā 12, Daugavpilī, kas  ierakstīts zemesgrāmatā uz valsts vārda Finanšu ministrijas personā,  kopā ar sešām būvēm (būvju kadastra apzīmējumi 0500 001 6802 002, 0500 001 6802 005, 0500 001 6802 006, 0500 001 6802 007, 0500 001 6802 008 un 0500 001 6802 010) (turpmāk – nekustamais īpašums), lai saskaņā ar Pašvaldību likuma 4. panta pirmo daļu to izmantotu pašvaldības autonomo funkciju īstenošanai.
· 2. Daugavpils valstspilsētas pašvaldībai nekustamo īpašumu bez atlīdzības nodot valstij, ja tas vairs netiek izmantots šā rīkojuma 1. punktā minēto funkciju īstenošanai.
· 3. Daugavpils valstspilsētas  pašvaldībai, nostiprinot zemesgrāmatā īpašuma tiesības uz nekustamo īpašumu:
· 3.1. norādīt, ka īpašuma tiesības nostiprinātas uz laiku, kamēr Daugavpils valstspilsētas pašvaldība nodrošina šā rīkojuma 1. punktā minēto funkciju īstenošanu;
· 3.2. norādīt atzīmi par aizliegumu atsavināt nekustamo īpašumu un apgrūtināt to ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts valsts aizdevuma nodrošināšanai, lai saņemtu Eiropas Savienības fondu atbalstu.
· 5. Atzīt par spēku zaudējušu Ministru kabineta 2023. gada 26. septembra rīkojumu Nr. 618 "Par valsts nekustamā īpašuma Ģimnāzijas ielā 12, Daugavpilī, pārdošanu" (Latvijas Vēstnesis, 2023, 188. nr.).

